הישרדות 49

הישרדות 49 (באנגלית: Survivor 49) היא העונה ה-49 של תוכנית המציאות האמריקאית "הישרדות". העונה צולמה מ-20 באפריל עד 15 במאי 2025, ועלתה לשידור ב-24 בספטמבר 2025 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-26 ימים של משחק עם 18 מתמודדים.

 אודות העונה 
עונה זו נמשכה 26 ימים עם 3 שבטים של 6 אנשים כמו שאר העידן החדש.

השבטים הראשוניים והצבעים שלהם בעונה זו: שבט ״הִינַה״ (צהוב-סגול), שבט ״קֶלֵה״ (כחול-כתום) ושבט ״אוּלִי״ (אדום-אפור). השבט המאוחד נקרא ״לֶווָאטוּ״ (שחור-צהוב-כחול).

 מתמודדי העונה 

פרה-חילוף

 ניקול מזולו (קלה): מקום 18. הודחה ראשונה מכיוון שהייתה עול פיזי במשימות ולא יצרה קשרים חזקים מספיק במשחק.

 אנני דייוויס (קלה): מקום 17. שיחקה חזק מדי ללא הרבה קשרים חברתיים ומודעות סביבתית, מה שגרם להדחתה המוקדמת.

 ג׳ייק לטימר (קלה): מקום 16. לאחר התחלה מבטיחה במשחק, פונה רפואית מהמשחק לאחר שננשך על ידי נחש ארסי נדיר.

 ג׳רמיה אינג (קלה): מקום 15. לאחר רצף של הפסדים ופינוי רפואי, הודח במועצת שבט של שלושה עם פסלון חסינות.

לאחר החילוף הראשון

 מאט וויליאמס (הינה -> הינה 2.0): מקום 14. לאחר חילוף שבטים ששם אותו בתחתית, הודח בעקבות ניסיון חזק מדי לעשות מהלך כנגד הרוב. 

 ג׳ייסון טריול (הינה -> הינה 2.0): מקום 13. למרות העובדה שניסה להתחבר לחברי שבט אולי המקורי, בכל זאת הודח כחלק מהקרב שהתממש בין אולי להינה.

לאחר החילוף השני

 שאנון פיירוות׳ר (אולי -> קלה 2.0 -> קלה 3.0): מקום 12. לאחר עוד חילוף, הודחה בשבט שלכאורה הייתה בו ברוב לאחר ששיחקה חזק מדי ונראתה כמזויפת.

שלב האיחוד והמושבעים

 נייט מור (אולי -> הינה 2.0 -> אולי 3.0): מקום 11, מושבע 1. לאחר איחוד השבטים שבו חלק מחברי אולי עברו לצד של הינה, הודח בתור האופציה הקלה והבלתי צפויה.

 אמ-סי צ׳וקווג׳קוו (הינה -> קלה 2.0 -> הינה 3.0): מקום 10, מושבעת 2. טוויסט שפיצל את השבט ל2 הוביל למתיחות בין אמ-סי לבין סופי ס׳, מה שגרם להדחתה של אמ-סי במועצה אנרגטית.

 אלכס מור (קלה -> קלה 2.0 -> אולי 3.0): מקום 9, מושבע 3. לאחר ששרד את ההרס של שבט קלה ושיחק יציב מהאמצע, הודח לאחר שריזו הציב עליו מטרה בעקבות המשחק היציב שלו.

 ג׳וואן פיטס (אולי -> הינה 2.0 -> קלה 3.0): מקום 8, מושבע 4. התחיל בתחתית של אולי ולאחר החילוף השני הגיע לעמדת כוח שנמשכה לאורך תחילת שלב האיחוד. הודח בהפתעה כמהלך כנגד הברית שלו ושל סייג׳.

 סופי סגרטי (הינה -> קלה 2.0 -> אולי 3.0): מקום 7, מושבעת 5. החלה בתחתית של הינה ולאט לאט צברה כוח וחסינויות לאורך האיחוד, הודחה לאחר שמטרתה הייתה גדולה מדי וגם כנקמה של סייג׳ על הדחתו של ג׳וואן.

 סטיבן ראם (הינה -> קלה 2.0 -> קלה 3.0): מקום 6, מושבע 6. היה אהוב במיוחד על חבריו ושיחק משחק דינאמי ממוצע שראה אותו לפעמים בתחתית ולפעמים בשיא. למרות היתרון שצבר והשתמש בו, הודח ע״י כולם כי היה איום במשחק.

 קריסטינה מילס (הינה -> קלה 2.0 -> אולי 3.0): מקום 7, מושבעת 7. שיחקה משחק רגיש לא מאוד אסטרגטי אך עם הרבה לב ונחישות והייתה מאוד אהובה. הודחה בעקבות העובדה שהייתה איום בהכנת אש ותפיסת מקום בגמר.

 ריזו ולוביק (אולי -> הינה 2.0 -> הינה 3.0): מקום 4, מושבע 8. האיום האסטרטגי של העונה, היה האסטרטג בברית המוצלחת, והצליח להחזיק בפסלון חסינות ידוע לעיניי כל למשך 9 מועצות באמצעות הצ׳ארם והבלופים שלו. הודח בקרב האש נגד סוואנה.

שלישיית הגמר

 סייג׳ אהרנס-ניקולס (אולי -> קלה 2.0 -> קלה 3.0): מקום 3. שיחקה משחק אסטרטגי במסווה רגשי, החלה בתחתית של אולי אך התחברה לג׳וואן וביחד היו דואו אסטרטגי חריף עד להדחה שלו. משם הצליחה להישאר על העליונה מבחינת ההצבעות עד הגמר, שבו זכתה בקול אחד לזכייתה מג׳וואן.

 סופי ״סוף״ בלרדי (קלה -> הינה 2.0 -> הינה 3.0): מקום 2. החלה בשבט קלה ההרסני ולאחר החילוף חברה לריזו וסוואנה עד הסוף, עם המשחק המאוזן שלה תמיד הייתה ביודעין ועזרה לברית שלה להתקדם. זכתה בחסינות אחרונה ובגמר, זכתה בשתי קולות לזכייתה מאת אמ-סי וקריסטינה.

 סוואנה לואי (אולי -> הינה 2.0 -> הינה 3.0): השורדת האחרונה. עם משחק חברתי חלש אך משחק אסטרטגי ופיזי חזק ביותר, החלה בטופ וכשהגיעה לתחתית בתחילת האיחוד, זכתה בחסינויות כדי לשמור על עצמה והשתמשה בכישורייה האסטרטגים ביחד עם הברית שלה לשמור על מקומה ולוודא שהיא מתקדמת אל הסוף. נחישותה, ביחד עם המשחק האסטרטגי החזק שלה ו4 החסינויות שלה, הביאו לה את התואר עם 5 קולות מאת נייט, אלכס, סופי, סטיבן וריזו.

שניים ממתמודדי העונה, ג׳ייסון ואמ-סי, הגיעו בתור השחקנים החלופיים (alternates) של העונה, אך לאחר ששניים מהשחקנים המקוריים שברו את חוקי הפרה-משחק ויצרו קשר אחד עם השני מספר פעמים, הוחלט ע״י ההפקה לסלקם ולהחליפם בג׳ייסון ואמ-סי.

ב-28 במאי 2025 הכריז ג׳ף פרובסט ביחד עם שאר הקאסט של ״הישרדות 50: בידי המעריצים״ ששניים מעונה 49 גם ישתתפו בה. בפרק שידור גמר עונה 49, ב-17 בדצמבר 2025, יצא הטריילר לעונה ובו התגלה כי השחקנים החוזרים הינם ריזו ולוביק וסוואנה לואי.

49